รบกวนสอบถามค่ะ ฉีดวัคซีนพิษสุนัขบ้าครบ 4 เข็ม เมื่อวันที่ 19 มี.ค. 63 แต่มาวันที่ 27 มี.ค. 63 ถูกลูกสุนัขงับนิ้วมือ มีแผลเลือดออกซิบ ๆ หลายแผล จะต้องไปฉีดยากระตุ้นหรือไม่คะ
สวัสดีค่ะ การรับวัคซีนพิษสุนัขบ้านั้น กรณีเป็นถูกกัดครั้งแรกควรรับวัคซีนให้ครบ 5 เข็ม ไม่แน่ใจว่าได้มีการนัดให้กลับไปรับเข็มที่ 5 หรือไม่ ควรสอบถามสถานพยาบาลที่ไปรับวัคซีนให้ชัดเจนอีกครั้งและกรณีถูกกัดซ้ำนั้น แนวทางของสถานเสาวภาและกระทรวงสาธารณสุขของประเทศไทยยึดหลักให้ฉีดวัคซีนกระตุ้นหลังถูกกัด โดยถ้าถูกกัดซ้ำภายใน 6 เดือนให้ฉีดกระตุ้นแค่ 1 เข็มเข้ากล้าม ถ้าเกิน 6 เดือนให้ฉีด 2 เข็มที่วันที่ 0 และ 3แต่อย่างไรก็ตามในบางรายหากแผลเสี่ยงน้อย ไม่มีเลือดออก อาจไม่ได้มีการกระตุ้นวัคซีนภายในประมาณ 1 เดือนหลังฉีด แต่หากมีเลือดออกซิบๆหลายแผลดังกล่าวมา ก็ควรจะมีการกระตุ้น ทำแผล และรับยาฆ่าเชื้ออย่างเหมาะสมต่อไป